CELEX: 32008R1143
Language: et
Date: 2008-11-13
Title: Komisjoni määrus (EÜ) nr 1143/2008, 13. november 2008 , teatavate kaupade klassifitseerimise kohta kombineeritud nomenklatuuris

19.11.2008   
            
            
               ET
            
            
               Euroopa Liidu Teataja
            
            
               L 308/13
            
         
      KOMISJONI MÄÄRUS (EÜ) nr 1143/2008,
   13. november 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. november 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Jaemüügikomplekt, kuhu kuuluvad:
                  
                              —
                           
                           
                              sigaretikujuline elektrooniliste komponentidega seade;
                           
                        
                              —
                           
                           
                              kaks padrunit;
                           
                        
                              —
                           
                           
                              kaks laaditavat liitiumakut ja
                           
                        
                              —
                           
                           
                              akulaadur.
                           
                        Seadmel on roostevabast terasest kest mikroelektroonikalülituse ja väga tundliku anduriga, ruum akude ja ruum padruni jaoks.
                  Mõlemal padrunil on inhalaator ja ampull. Ampull sisaldab nikotiini, sigarettide lõhnaainete segu ja tavalisi toidulisandeid. Inhalaator ja ampull on ühekorraesemed.
                  Sissehingamisel käivitub mikroelektroonikalülitus, mis hakkab pihustama nikotiinilahust, moodustades pihustunud „suitsu”, mida suitsetaja sisse hingab.
               
               
                  8543 70 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreegliga 1, üldreegli 3 punktiga b ja üldreegliga 6 ning CN-koodide 8543, 8543 70 ja 8543 70 90 sõnastusega.
                  Komponent, mis annab komplektile tema põhiomaduse, on elektrooniline seade, kuna just mikroelektroonikalülitus käivitab nikotiinilahuse pihustumise ja pihustunud „suitsu” moodustumise, mida suitsetaja sisse hingab.
                  Seadet ei või klassifitseerida rubriiki 8424, kuna see ei ole mehaaniline seade vedelike pritsimiseks ega pihustamiseks.
                  Elektroonilist seadet tuleb käsitada niisuguse elektriseadmena, mille funktsiooni ei ole esitatud mujal grupis 85.
                  Seetõttu tuleb komplekt vastavalt üldreegli 3 punktile b klassifitseerida rubriiki 8543 (vaata ka HSi selgitavad märkused, rubriik 8543, kolmas lõik).